PAGO DE DEPÓSITOS PREVIOS Á EXPROPIACIÓN XESTEIRA-ALMOFREI.
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 11/06/2015)

ASUNTO: Convocatoria para o pago dos importes dos depósitos previos á ocupación, así como do levantamento das actas de ocupación definitiva, en relación ás leiras cuxa relación figura no presente anuncio afectadas polo expediente de expropiación derivado do proxecto “Ensanche e mellora da E. P. 0405 Xesteira – Almofrei, do p. k. 0+000 ó p. k. 0+750” (Cotobade), levado a cabo pola Deputación Provincial de Pontevedra e cuxa urxencia foi declarada polo Pleno deste Organismo o día 24 de abril de 2015. En cumprimento do establecido no artigo 52 consecuencia 4ª e seguintes da Lei de Expropiación Forzosa, de 16 de decembro de 1954 e concordantes do seu Regulamento, polo Ilustrísimo Sr. Presidente da Deputación Provincial de Pontevedra dispúxose que se proceda ao pago das cantidades sinaladas como depósitos previos así como á posterior e inmediata ocupación dos bens e dereitos necesarios para a execución das obras obxecto do expediente de expropiación de referencia, no lugar, día e hora que se indican a continuación: Lugar: Concello de Cotobade. Data: 11 de xuño de 2015/ dez (10:00) da mañá. Ademais darase conta do sinalamento ós interesados mediante citación individual e a través do taboleiro de anuncios do Concello de Cotobade e no Boletín Oficial da Provincia. Estas últimas publicacións, a tenor do disposto no artigo 59.5 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, servirán como notificación ós posibles interesados se a citación individual non se puidese practicar, así como respecto dos titulares de bens e dereitos afectados que sexan descoñecidos e aqueles dos que se ignore o seu paradoiro. Os importes dos depósitos previos faranse efectivos ao interesado ou persoa que debidamente lle represente, previa achega para o seu exame da documentación acreditativa do ben ou dereito afectado, no lugar e data mencionados. Devandita documentación consistirá en: — Fotocopia do DNI e poder que acredite a representación, no seu caso. — Certificación do Rexistro da Propiedade actualizada a esta data. No suposto de atoparse a leira gravada con algunha carga, deberá achegar autorización do acredor. — Se a leira non estivese inscrita no Rexistro da Propiedade, certificación da propiedade acreditativa de tal extremo e documento acreditativo da súa titularidade. — Último recibo do I. B. I De non comparecer o interesado, ou de non ser recollidos os importes dos depósitos previos á ocupación na indicada data, ou se non puidese facerse abono deles por existir cuestión de titularidade ou outra que impida o seu pago, procederase á súa inmediata consignación na Caixa Xeral de Depósitos da Deputación Provincial de Pontevedra, de non haberse xa realizado con anterioridade. A recepción do depósito previo ou a súa consignación habilita á Administración para proceder á inmediata ocupación e toma de posesión dos bens e dereitos expropiados relativos ás leiras en cuestión ao amparo do disposto tanto no artigo 51 da Lei de Expropiación Forzosa como na consecuencia 6ª do artigo 52 da citada Lei, sen que sexa admisible ao posuidor establecer interdictos de reter e recobrar; doutra banda e de acordo co establecido no parágrafo 3º do citado artigo 51 “A Administración expropiante poderá entrar e tomar posesión directamente dos bens expropiados, unha vez cumpridas as formalidades establecidas nesta Lei, solicitando do Subdelegado do Goberno, se fose preciso, o auxilio das Forzas e Corpos de Seguridade do Estado para proceder á súa ocupación.” Levantada no seu día o acta previa á ocupación e pagados ou consignados os depósitos previos á ocupación e cumpridos os requisitos previos establecidos na Lei, esta Administración procederá á inmediata ocupación das leiras afectadas levantándose a tal fin o acta de ocupación ou elevando o acta previa á condición de acta de ocupación definitiva acto para o que, así mesmo, cítase aos interesados mediante o presente anuncio no lugar, día e horas a que se referiu anteriormente. Efectuada a ocupación da leira tramitarase o expediente de expropiación nas súas fases de justiprecio e pago, segundo a regulación xeral establecida na Lei de Expropiación Forzosa. Pontevedra, 2 de xuño de 2015.—O Presidente, Rafael Louzán Abal.